Veliki Antili
Veliki Antili su grupa ostrva u Karipskom moru. Sastoje se od četiri glavna ostrva: Kube, Jamajke, Portorika i Hispaniole. Na ostrvima Kuba, Jamajka i Portoriko su istoimene države, dok su na Hispanioli dvije države - Haiti i Dominikanska Republika. Ostrva su geološki slične građe kao srednjeameričko kopno, od škriljca, gnajsa i starih eruptivnih stijena. Na sjevernoj strani ostrva ima dosta krečnjaka nastalog od školjaka i korala. Prvi pisani trag imena "Antili" potiče iz 1493. godine kod "Peter Martyr d'Anghira". Ime je izvedeno ili od naziva "Antilia" koji se u srednjem vijeku koristio za mitsko ostrvo za koji se vjerovalo da je negdje u Atlantiku ili pak od latinskog "ante ilium" što bi značilo da se nalaze ispred nečega. No, kakvo god bilo porijeklo imena, odnosi se u svakom slučaju na ostrva koja su smeštena ispred Srednje Amerike.